
Marosvásárhely és metropolisz övezete a fenntartható fejlődés útján

Az Egyesült Nemzetek Fenntartható Fejlődésének 2015-ös szeptemberi csúcstalálkozóján az ENSZ 193 tagállama elfogadta a fenntartható fejlődés 2030-ig szóló keretrendszerét. Románia is aláírta az Agenda 2030" névre hallgató egyezményt és ezáltal a tizenhét célkitűzés eszközt c jelent a gazdasági és társadalmi fejlődés előremozdításához és a környezet védelméhez. Jelen kutatásunk a társadalmi, gazdasági és környezeti dimenziókat vizsgálja öt kiválasztott célkitűzés tükrében, Marosvásárhely és metropolisz övezetében. A kutatás jelenlegi szakaszában vizsgáljuk a szegénység, az egészség és jólét mutatóit, az infrastruktúra fejlettségét, a fenntartható földhasználat meglétét, valamint összességében a város és közösség fenntarthatóságát. A tanulmányban alkalmazott módszertan a nemzetközileg is kidolgozott és széles körben elfogadott számítási módozatokon alapul. Eredményeink azt mutatják, hogy az életfeltételek és földhasználat tekintetében gyökeres változtatásokra lenne szükség ahhoz, hogy Marosvásárhely és szűkebb környezete valóban a fenntartható fejlődés útjára lépjen.



